Λα Ντεφάνς

Η Λα Ντεφάνς (La Défense), εντός της ευρύτερης περιοχής του Παρισιού, αποτελεί την πρώτη επιχειρηματική συνοικία στην Ευρώπη λόγω της έκτασης των κτιριακών της συγκροτημάτων, όπου στεγάζονται γραφεία εταιρειώνCCIP, Paris-La Défense, moteur d'attractivité internationale pour l'Île-de-France , p 12.. Βρίσκεται στον νομό των Ω-ντε-Σεν στην περιοχή των Πυτώ, Κουρμπεβουά και Ναντέρ στην προέκταση του ιστορικού άξονα του Παρισιού, ο οποίος ξεκινά από το Παλάτι του Λούβρου και συνεχίζεται μέσω της Λεωφόρου των Ηλυσίων Πεδίων, της Αψίδας του Θριάμβου της Ετουάλ, και παραπέρα μέχρι την Γέφυρα του Νεϊγί και την Αψίδα της Λα Ντεφάνς.

Χτισμένη στη διάρκεια της δεκαετίας του 1960, η Λα Ντεφάνς αποτελείται στον μεγαλύτερο βαθμό από κτιριακές κατασκευές μεγάλου ύψους, στις οποίες βρίσκονται κυρίως γραφεία (περίπου 3 εκατομμύρια m²). Η Λα Ντεφάνς αποτελεί, ωστόσο, μια μεικτή συνοικία : φιλοξενεί 600000 m2 κατοικιών και τα εγκαίνια του εμπορικού κέντρου των Quatre-Temps το 1981 την οδήγησε στο να αποτελεί ένα σημαντικότατο εμπορικό πόλο στην περιοχή της Ιλ-ντε-Φρανς. 
Το 2009, η συνοικία αριθμούσε  επιχειρήσεις, περίπου 180.000 εργαζόμενους και 20.000 κατοίκους Quelques chiffres utiles afin de comprendre la Défense (via La Défense Seine-Arche) , EPAD / EPASA, 19 Σεπτεμβρίου 2009 οι οποίοι είναι διαμοιρασμένοι σε 71 ουρανοξύστες.

Η συνοικία εκτείνεται εντός κι εκτός μιας κυκλικής λεωφόρου μονής κατεύθυνσης. Εκτείνεται σε έκταση 160 εκταρίων και διαχωρίστηκε το 2011 σε τέσσερα μεγάλα τμήματα (την Βόρεια Αψίδα, την Νότια Αψίδα, την Βόρεια Σπιανάδα και την Νότια Σπιανάδα) τα οποία αντικατέστησαν τα 12 παλιά αριθμημένα τμήματα. Η συνοικία εκτείνεται σε μία ευρεία πεζοδρομημένη έκταση πλακόστρωτου μεγέθους 31 εκταρίων, η οποία είναι υπερυψωμένη σε σχέση με το φυσικό ύψος του εδάφους. Η δημόσια έκταση του πλακόστρωτου, αποτελούμενη κυρίως από πεζοδρομημένη έκταση, αποτελείται επίσης από υπερυψωμένους κήπους και συντριβάνια. Πάνω στο πλακόστρωτο, περίπου εξήντα έργα τέχνης καθιστούν την Λα Ντεφάνς ένα υπαίθριο μουσείο.

Η Λα Ντεφάνς δεν είναι ένα απομονωμένο επιχειρηματικό κέντρο, αλλά βρίσκεται σε μια ευρεία έκταση του Δυτικού Παρισιού, όπου η τριτογενής δραστηριότητα έχει ιδιαίτερα μεγάλη ισχύΣύμφωνα με το Εμπορικό και Βιομηχανικό Επιμελητήριο Παρισιού (CCIP), η Λα Ντεφάνς αποτελεί τμήμα του επιχειρηματικού πόλου του Δυτικού Παρισιού στο οποίο περιλαμβάνονται τα διαμερίσματα 1, 2, 8, 9, 16 και 17 του Παρισιού και αρκετές κοινότητες των Ω-ντε-Σεν : το Πυτώ, η Κουρμπεβουά, η Ναντέρ, η Κολόμπ, η Λα Γκαρέν-Κολόμπ, το Λεβαλουά, το Νεϊγί, η Συρέν, το Ρυέιγ-Μαλμαιζόν  CCIP . Παρά την δυναμική του, η συγκεκριμένη συνοικία δεν καταφέρνει να δελεάσει σε μεγάλο βαθμό τους υποψήφιους επενδυτές. Η επιχείρηση επανάκτησής τους ξεκίνησε : ανακαινίσεις, κατασκευές, και, κυρίως, συσπείρωση των οικονομικών πόλων της πρωτεύουσας.

Η διαμόρφωση της συνοικίας της Λα Ντεφάνς ανατέθηκε από το Κράτος το 1958 στην Δημόσια Υπηρεσία για την Διαμόρφωση της Περιοχής της Λα Ντεφάνς (EPAD), της οποίας το πεδίο δράσης μειώθηκε σημαντικά το 2000, προτού αυξηθεί το 2010, μεταβαλλόμενη σε Δημόσια Υπηρεσία για την Διαμόρφωση της Λα Ντεφάνς Σεν Αρς (EPADESA) ώστε να μπει σε εφαρμογή το φιλόδοξο σχέδιο de la Seine à la Seine, σε μία από τις σημαντικότερες περιοχές του Μείζονος ΠαρισιούPascal Lelarge, Mission de prospective sur le quartier d’affaires de l’Ouest Parisien , Ιούνιος 2008.. Η περίμετρος στην οποία δραστηριοποιείται ο συγκεκριμένος οργανισμός με έτος ίδρυσης το 2010 ξεπερνά κατά πολύ την κυκλική λεωφόρο της Λα Ντεφάνς και φτάνει, πλέον, μέχρι τις κοινότητες του Πυτώ, της Κουρμπεβουά, της Ναντέρ και της Λα Γκαρέν-Κολόμπ. Η συγκεκριμένη έκταση έχει κατηγοριοποιηθεί ως Opération d'Intérêt National, κάτι που σημαίνει ότι η αστικοποίηση της περιοχής περνά από το Κράτος και όχι από τους τοπικούς δημάρχους. Από το 2009, η επιχειρηματική συνοικία διαχειρίζεται από την Defacto, η οποία συντηρεί τους δημόσιους χώρους και φροντίζει για την προβολή και την "ζωντάνια" της Λα Ντεφάνς (έργο το οποίο ανήκε, μέχρι πρωτίστως, στην EPAD). 

Η Λα Ντεφάνς παρουσιάζεται συχνά ως ευρισκόμενη στις « πύλες του Παρισιού », αλλά η Μεγάλη Αψίδα είναι εξίσου κοντινή με τις Ιβλίν και με την πόλη του ΠαρισιούΑπόσταση μεταξύ Μεγάλης Αψίδας - Καριέρ-συρ-Σεν (Ιβλίν) : 3.4 km μέσω της A14, απόσταση Μεγάλης Αψίδας - Παρίσι (Πορτ Μαγιό) : 3.6 km μέσω του A14 και της N13..

 Εικόνες 

 Παραπομπές 

 Εξωτερικοί σύνδεσμοι 

 La Défense Seine-Arche (επίσημη ιστοσελίδα της EPADESA)
 Defacto
 connecting-paris.com (επίσημη ιστοσελίδα διεθνούς προώθησης και προβολής της Λα Ντεφάνς που δημιουργήθηκε από το Εμπορικό και Βιομηχανικό Επιμελητήριο Παρισιού σε συνεργασία με την EPADESA και την Defacto)
 Defense-92.fr (ανεπίσημη ιστοσελίδα)
 Τα κτίρια της Λα Ντεφάνς
 Paris-La Défense στην ιστοσελίδα του Structurae


Κατηγορία:Συνοικίες του Παρισιού
Κατηγορία:Επιχειρηματικές Συνοικίες